Og der var en del, der fulgte opfordringen på den officielle Ishockyens Dag, hvor børn i alderen omkring 4-12 år kan komme i de lokale ishockeyklubber og afprøve sporten i nogle timer med en kyndig træner og lån af udstyr. - Det har været en succes på Sjælland, og så ville vi også prøve det her i Aalborg, og se om de unge mennesker, vi har, der spiller, de kunne tage en ven med, om som man kan se, så går det fantastisk godt, siger Preben Jensen, der er formand for AaB Ishockey. Deltagerne er mellem fire og syv år og i alt 22 er mødt op til dagens arrangement. 11 af spillerne på eliteholdet Aalborg Pirates har selv været igennem AaB ishockeys talentudvikling, så der er også en større tanke bag Bring a Buddy. - Det er vigtigt at fylde op fra bunden af. Talentudvikling er en ting, men bredden er også en ting, siger Preben Jensen, der er formand for AaB Ishockey og tilføjer, at det også gælder om at have det sjovt på isen.

Opsummering:
For første gang blev der lørdag inviteret til "Bring A Buddy" på isen i AaB Ishockey, der kort fortalt betyder, at man kunne invitere en ven med.